《峡州题刘景升庙》
清代·朱樟

藉甚荆州牧，中原玉殿无。英雄余画壁，歌舞杂淫巫。

养子皆豚犬，齐名得顾厨。大宗雄鼎峙，正朔在成都。

作者简介：浙江钱塘人，字亦纯，又字鹿田，号慕巢，晚号灌畦叟。康熙三十八年举人，历官四川江油知县、山西泽州知州。少时从学于毛奇龄，颇为所赏。官蜀中十年，取诸书所载及观察所得，著《蜀客馀谭》，另有《观树堂集》。卒年八十。